open-index/open-wikipedia-markdown huggingface dataset:
Սուրբ Աստվածածին եկեղեցի (Սոֆիա)

**Սուրբ Աստվածածին եկեղեցի** (), հայկական առաքելական եկեղեցի Բուլղարիայի մայրաքաղաք Սոֆիայում։ Հանդիսանում է Մայր Աթոռ Սուրբ Էջմիածնի Բուլղարիայի հայոց թեմի առաջնորդանիստ եկեղեցին։ Գտնվում է մայրաքաղաքի կենտրոնական հատվածում՝ Լայոշ Կոշուտ 6 հասցեում։

## Պատմություն
Ժամանակակից Բուլղարիայի տարածքում հայերը հաստատվել են դեռ վաղ միջնադարում՝ նախքան բուլղարական պետականության հաստատումը։ Օսմանյան կայսրության իշխանության տարիներին, երբ Հայկական լեռնաշխարհում և Միջագետքում պարբերաբար տեղի էին ունենում թուրք-պարսկական պատերազմներ, Արևելյան Հայաստանից Բալկանյան թերակղզի են տեղափոխվում հայ գաղթականների խմբեր։ Բուլղարիայի գործող հայկական գաղթօջախը ստվարանում է 16-րդ դարում և հատկապես 17-րդ դարի սկզբին, որով պայմանավորված՝ կառուցվում են բազմաթիվ եկեղեցիներ։

17-րդ դարում Սոֆիայում կառուցվել է հայկական եկեղեցի, սակայն առաջին համաշխարհային պատերազմից հետո հայ համայնքը կորցրել է այն։ 19-րդ դարի վերջին հիմնադրված Բուլղարիայի հայոց թեմի առաջնորդարանի համար որոշվում է նոր եկեղեցի կառուցել Սոֆիայում։ 1936 թվականին եկեղեցին տեղափոխվել էր մայրաքաղաքի նորաբաց Հայկական ժողովրդական տուն, որտեղ գտնվել է շուրջ ութ տասնամյակ։ 2006 թվականի վերջին ճարտարապետ Հակոբ Քարաքաշյանի նախագծով սկսվեց ներկայիս եկեղեցու շինարարությունը, իսկ 2015 թվականի գարնանը շինարարությունն ավարտվել է մինչև գմբեթները։ Պաշտոնական բացումը տեղի է ունեցել 2022 թվականի հունիսի 12-ին։

## Ճարտարապետություն
Սուրբ Աստվածածին եկեղեցու տարածքը 310 մ2 է, բարձրությունը՝ 24,12 մ է, իսկ բացված կառուցապատվածությունը՝ 700 մ2։ 2022 թվականի ամռանը ապամոնտաժվել են մետաղական ցանկապատերը, և այգին բացվել է։

## Ծանոթագրություններ

## Արտաքին հղումներ
* Տեսանյութ Սուրբ Աստվածածին եկեղեցու վերաբերյալ

Կատեգորիա:21-րդ դարի հայկական վանքեր և եկեղեցիներ
Կատեգորիա:Բուլղարիայի հայոց թեմի վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Հայերը Սոֆիայում
Կատեգորիա:Սոֆիայի եկեղեցիներ
Արկադի Մանգասարով

**Արկադի** **Հակոբի Մանգասարով** (), հայ խորհրդային ֆուտբոլիստ, հարձակվող։

## Կարիերա
1957-1959 թվականներին հանդես է եկել «Կուբանում», որն այդ տարիներին կոչվում էր նաև «Նեֆտյանիկ», առաջնության 80 խաղում խփել է 15 գոլ, ևս 3 հանդիպում է անցկացրել և 1 գնդակ խփել ԽՍՀՄ Գավաթում։ 1960-1961 թվականներին պաշտպանել Է Խարկովի «Ավանգարդի» գույները, որի կազմում նորամուտը նշել է ԽՍՀՄ բարձրագույն լիգայում, որտեղ մասնակցել է 36 հանդիպման և դարձել 4 գոլի հեղինակ։

1961 թվականի մրցաշրջանում եղել է Բաքվի «Նեֆտյանիկի» կազմում, սակայն խաղադաշտ դուրս չի եկել։ 1962 թվականին հանդես է եկել Երևանի «Սպարտակում», որի կազմում մասնակցել է 13 հանդիպման և դարձել 1 գոլի հեղինակ։ 1963 թվականին խաղացել է Կարագանդայի «Շախտյորում», մասնակցել է թիմի 11 հանդիպման առաջնությունում և ևս 1 հանդիպում անցկացրել ԽՍՀՄ Գավաթում։ Ավարտել է 1963 թվականի մրցաշրջանը «Թերեքում»։

## Ծանոթագրություններ

## Արտաքին հղումներ
* Ֆուտբոլիստի էջը footbook.ru կայքում
* Ֆուտբոլիստի էջը fc-shahter-karaganda.de կայքում 

Կատեգորիա:Արարատի ֆուտբոլիստներ
Կատեգորիա:Խորհրդային ֆուտբոլիստներ
Կատեգորիա:Կուբանի ֆուտբոլիստներ
Կատեգորիա:Հայ ֆուտբոլիստներ
Կատեգորիա:Մետալիստի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Ալբերտ Աֆյան

**Ալբերտ Վլադիմիրի Աֆյան** (), հայ ֆուտբոլիստ, պաշտպան։

## Կենսագրություն
Ալբերտ Աֆյանը ծնվել է 1974 թվականի հունվարի 15-ին։

Ֆուտբոլ խաղացել է պաշտպանի դիրքում։ 1993 թվականից Հայաստանի առաջնությունում հանդես է եկել Աբովյանի «Կոտայքում»։ Առաջին իսկ մրցաշրջանում ամրապնդվել է հիմնական կազմում՝ անցկացնելով 28 հանդիպում։ Ընդհանուր առմամբ, 1993-1997 թվականներին երկրի առաջնությունում մասնակցել է 124 հանդիպման, խփել է 9 գոլ։ 1995 թվականին դարձել է Հայաստանի ոչ պաշտոնական առաջնության բրոնզե մեդալակիր։

Հաջորդ երկու մրցաշրջաններն անցկացրել Է Ռուսաստանի երկրորդ լիգայում։ 1998 թվականին Վլադիմիրի «Տորպեդոյի» կազմում անցկացրել է 37 հանդիպում և խփել 2 գնդակ, 1999 թվականին Պրոխլադնիի «Կավկազկաբելի» կազմում մասնակցել է 5 հանդիպման և վիճակահանության ընթացքում վերադարձել է Հայաստան, որտեղ սկսել է խաղալ Երևանի «Կիլիկիայում»։ Երկու մրցաշրջանների ընթացքում նրա կազմում անցկացրել է 47 խաղ։

Կարիերայի մնացած մասը նույնպես անցկացրել է Հայաստանի առաջնությունում։ 2001 թվականին 20 հանդիպում է անցկացրել Երևանի «Բանանցի» կազմում, 2002 թվականին՝ 14 հանդիպում Երևանի «Սպարտակի» կազմում։ 2003 թվականին Աֆյանը 12 խաղ է անցկացրել «Կոտայքում»  Բարձրագույն խմբում և 1 խաղ «Կոտայք-2003»-ում՝ Առաջին խմբում։ 2004-2005 թվականներին պաշտպանել է Երևանի «Դինամո Զենիթի» գույները, մասնակցել է 52 հանդիպման, դարձել 1 գոլի հեղինակ։

## Ձեռքբերումներ
**«Կոտայք»**
* Հայաստանի առաջնության բրոնզե մեդալակիր (1) - 1995
* Հայաստանի գավաթի խաղարկության եզրափակչի մասնակից (2) - 1995, 1995/96

## Ծանոթագրություններ

Կատեգորիա:Կիլիկիայի ֆուտբոլիստներ
Կատեգորիա:Կոտայքի ֆուտբոլիստներ
Կատեգորիա:Հայ ֆուտբոլիստներ
Կատեգորիա:Ուրարտուի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Մոցարտի էֆեկտ

**Մոցարտի էֆեկտ** (), էֆեկտ՝ հիմնված այն տեսության վրա, որ Մոցարտի երաժշտությունը լսելը անձի մոտ կարող է ժամանակավորապես բարելավել IQ-թեստի արդյունքը։ Տեսության հանրաճանաչ գիտական տարբերակները պնդում են, որ վաղ տարիքում Մոցարտ լսելը բարենպաստ ազդեցություն է թողնում մարդու տարածական մտածողության և մտավոր զարգացման վրա։

## Պատմություն
[մինի|Մոցարտի «Ռե մաժոր» երկու դաշնամուրների համար [սոնատի սկիզբը]]
Առաջին ուսումնասիրությունը կատարվել է 1993 թվականին Ֆրենսիս Ռաուշերի, Գորդոն Շոուի և Քեթրին Կիի կողմից։ Նրանք 36 ուսանողների տվել են  IQ-թեստեր։ Ուսանողներին բաժանել են երեք խմբի։ Առաջին խումբը լսել է Մոցարտի «Ռե մաժոր» երկու դաշնամուրների համար սոնատը։ Երկրորդ խումբը լռության մեջ է գտնվել, իսկ երրորդը պարզապես հանգստացնող մեղեդիներ է լսել։ Թեստի արդյունքները ցույց են տվել, որ առաջին խումբը ցուցաբերել է լավագույն տարածական մտածելակերպը։ Այս ուսումնասիրություններից հետո Ֆրենսիս Ռաուշերն ընդգծել է, որ երաժշտության թողած ազդեցությունը կարճաժամկետ է (մոտավորապես 10-15 րոպե) և ընդհանուր ինտելեկտի վրա չի ազդում։

2010 թվականին ավստրիացի ֆիզիոլոգները հերքել են Մոցարտի էֆեկտը։

## Ալֆրեդ Թոմատիս
«Մոցարտի էֆեկտ» արտահայտությունը առաջին անգամ օգտագործել է ֆրանսիացի հետազոտող Ալֆրեդ Թոմատիսը 1991 թվականին իր *«Pourquoi Mozart?»* («Ինչո՞ւ Մոցարտ») գրքում, որտեղ նա օգտագործել է կոմպոզիտորի երաժշտությունը՝ ականջը «վերապատրաստելու» համար։ Նա կարծում էր, որ տարբեր հաճախություններով երաժշտություն լսելը օգնում է ականջին և նպաստում է ապաքինմանը և ուղեղի զարգացմանը։ Սակայն Թոմատիսի մեթոդը ուղղակիորեն կապված չէ այն բանի հետ, որ Մոցարտի երաժշտությունը մեծացնում է ինտելեկտը։

## Ծանոթագրություններ

Կատեգորիա:Երաժշտագիտություն
Կատեգորիա:Երաժշտական հոգեբանություն
Կատեգորիա:Երաժշտություն
Կատեգորիա:Հանրամատչելի հոգեբանություն
Կատեգորիա:Հոգեբանական գիտափորձեր
Կատեգորիա:Հոգեբանական երևույթներ
Կատեգորիա:Հոգեբանական տեսություններ
Կատեգորիա:Հոգեբանություն
Կատեգորիա:Նյարդաբանություն
Կատեգորիա:Վոլֆգանգ Ամադեուս Մոցարտ
Տերտերն ու իր շունը (մուլտֆիլմ)

**«Տերտերն ու իր շունը»** (), խորհրդային նկարված մուլտֆիլմ, որը նկարահանել է ռեժիսոր Ելենա Պրորոկովան համանուն հեքիաթի հիման վրա 1982 թվականին։

## Սյուժե
Մի գյուղում ապրում էր տերտերը, որն ուներ մի շուն։ Տերտերը մեծ պահեստ ուներ, որտեղ պահվում էր հսկայական քանակությամբ երշիկեղեն և այլ մսամթերք։ Շունը պահպանում էր այս պահեստը այլ շներից։ Մինչ շունը պաշտպանում էր գյուղը այլ կենդանիներից, հավը վերցրեց երշիկը և ուզում էր փախչել, շունը քշեց հավին և տեսավ, որ երշիկն ընկած է նրա կողքին։ Շունը փորձում է ամեն ինչ անել, որպեսզի հաղթահարի այն ուտելու ցանկությունը։ Ավաղ, շունը չի դիմանում և ուտում է նրբերշիկներից մեկը։ Տերտերը, նկատելով դա, սպանում է իր ընտանի կենդանուն։ Իր շան դիակի մոտ նա հիշում է, թե ինչպես է նրան ապաստան տվել, երբ դեռ սեմինարիստ տղա էր։ Հետո նա շանը թաղում է ցանկապատի մոտ և գրում է. «Քահանան ուներ մի շուն, նա սիրում էր նրան, շունը մի կտոր միս կերավ, նա սպանեց շանը, թաղեց հողում, և գրությունը գրեց, թե...», բայց, տարվելով դրանով, նա սկսում է գրել այն գետնին։ Այնուհետև նա սկսում է գրել այն և շարունակելով գրել, այցելում է տարբեր վայրեր՝ նախ անտառ, ապա ծովափ, Եգիպտոս, աբորիգենների բնակավայր, Նյու Յորք, անապատ, երկաթուղի։ Այս ամենից հետո նա վերջապես վերադառնում է իր տուն և ավարտում գրությունն այն վայրի մոտ, որտեղ թաղել է իր շանը։ Բայց մտնելով պահեստ՝ տերտերը նկատում է, թե ինչպես են շներն ու մյուս կենդանիները ագահորեն ուտում այն ամենը, ինչ պահվում էր այնտեղ։

## Ստեղծողներ
* Սցենարի հեղինակներ՝ Ռոբերտ Սահակյանց, Ելենա Պրորոկովա
* Կինոռեժիսոր՝ Ելենա Պրորոկովա
* Ռեժիսորի օգնական՝ Տատյանա Միտիտելո
* Բեմադրող նկարիչ՝ Ելիզավետա Ժարովա
* Նկարիչներ-մուլտիպլիկատորներ՝ Նատալյա Բոգոմոլովա, Գալինա Զոլոտովսկայա, Վլադիմիր Զախարով, Տեննո-Պենտ Սոոստեր, Նատալյա Նազարովա, Տատյանա Ստրոևա, Աննա Չիստովա
* Կինոօպերատոր՝ Քաբուլ Ռասուլով
* Կոմպոզիտոր՝ Իգոր Կադոմցև
* Հնչյունային օպերատոր՝ Բորիս Ֆիլչիկով
* Ձայնային ձևավորող՝ Ալեքսանդր Բարանով
* Նկարահանող խմբի տնօրեն՝ Լյուբով Բուտիրինա

## Մուլտֆիլմի մասին
* Մուլտֆիլմը ԽՍՀՄ պետական կոմիտեի և ԽՍՀՄ կինեմատոգրաֆիստների միության սցենարիստների և ռեժիսորների բարձրագույն դասընթացների ուսանող Ելենա Պրորոկովայի դիպլոմային աշխատանքն է։
* Երկար ժամանակ կորած է համարվել, քանի որ չի գտնվել թվային տարբերակով։ Գտնվել են միայն Ելենա Պրորոկովայի աշխատանքների էսքիզները։ Միայն 2021 թվականի օգոստոսի 30-ին է մուլտֆիլմը թվայնացվել և տեղադրվել համացանցում։

## Ծանոթագրություններ

## Արտաքին հղումներ
* 
* Статья о мультфильме  на сайте «Утерянные медиа Вики»
* 
* Мультфильм на YouTube (версия с 35-мм киноплёнки)
* 

Կատեգորիա:1982 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Մուլտֆիլմեր շների մասին
Կատեգորիա:Ռուսերեն մուլտֆիլմեր
Սուրբ Աստվածածին եկեղեցի (Վելիկո Տիռնովո)

**Սուրբ Աստվածածին եկեղեցի** (), հայկական առաքելական կորուսյալ եկեղեցի նախկին Բուլղարական երկրորդ կայսրության մայրաքաղաք Վելիկո Տիռնովոյում։ Ժամանակի ընթացքում ավերվել է, այժմ կիսավեր է և չի գործում։ Բուլղարիայի տարածքում գտնվող միակ չգործող հայկական եկեղեցին է։

## Պատմություն
Ժամանակակից Բուլղարիայի հյուսիսային հատվածներում հայերի հայտնվելը կապված էր ռումինական իշխանությունների ընդարձակմամբ, երբ հայկական որոշ խմբեր բնակություն են հաստատում Դանուբ գետի աջ ափին՝ Ռուսե, Շումեն, Սիլիստրա, Պազարջիկ (Դոբրիչ) քաղաքներում։ Սիլիստրայում էլ հիմնվում է հայկական առաջին եկեղեցին (1620)։ Ի տարբերություն Ռումինիայում դարեր ի վեր բնակվող բազմաթիվ հայերի, որոնք ընդունել էին կաթոլիկություն և ենթարկվում էին Լվովի հայ կաթողիկե համայնքին, Բուլղարիայում հաստատված հայերն առաքելական էին։ Դա կապված էր ուշ Օսմանյան կայսրության իշխանության տարիներին, երբ Հայկական լեռնաշխարհում և Միջագետքում պարբերաբար տեղի էին ունենում թուրք-պարսկական պատերազմներ, Արևելյան Հայաստանից Բալկանյան թերակղզի են տեղափոխվում հայ գաղթականների նոր խմբեր։ Բուլղարիայի գործող հայկական գաղթօջախը ստվարանում է 16-րդ դարում և հատկապես 17-րդ դարի սկզբին, որով պայմանավորված՝ վերոհիշյալ քաղաքներում կառուցվում են բազմաթիվ եկեղեցիներ։ Վերջիններս համատեղ գործում էին ռումինահայ առաքելական եկեղեցիների հետ և առանձնացել էին միայն 19-րդ դարի վերջին՝ որպես առանձին Բուլղարիայի հայոց թեմ։

Սուրբ Աստվածածին եկեղեցու շենքը գնել են դուբրովնիկցիները 1680-1685 թվականներին։ Տաճարը հայտնվում է Վելիկո Տիռնովոյի ճանապարհորդական ուղեցույցներում, որոնք պատրաստվել են 1893 թվականին։ Եկեղեցում հայտնաբերվել են ավելի քան 20 դամբարաններ և նշանավոր հայերի արձանագրություններով հուշատախտակ։ Եկեղեցին քաղաքի կադաստրային հատակագծում գոյություն ունի 1907 թվականից, բայց ոչ 1999 թվականի քարտեզում։ Հնագետ Հիտկո Վաչևի խմբի կողմից իրականացված հետազոտություններից հետո հայտնաբերվել է քարե մկրտության ավազան։

## Ճարտարապետություն
Պիտեր Բոգդանը նկարագրել է տաճարը որպես «13 ոտնաչափ երկարություն, յոթ ոտնաչափ լայնություն՝ փայտե գագաթով և հիասքանչ մարմարե զոհասեղանով, որը նվիրել է կարդինալ Բալդինին»։

## Ծանոթագրություններ

Կատեգորիա:17-րդ դարի հայկական վանքեր և եկեղեցիներ
Կատեգորիա:Բուլղարիայի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Հայկական կորուսյալ վանքեր և եկեղեցիներ
Կատեգորիա:Վելիկո Տիռնովոյի եկեղեցիներ
Շվելմ

**Շվելմ** (), քաղաք Գերմանիայում՝ Հյուսիսային Հռենոս-Վեստֆալիա երկրամասի Առնսբերգի վարչական օկրուգի Էննեպե-Ռուր շրջանում, որի վարչական կենտրոնն է։ Զբաղեցնում է 20,5 քառակուսի կիլոմետր տարածք։ Բնակչության թվաքանակը 2010 թվականի դեկտեմբերի 31-ի տվյալներով եղել է 28&nbsp;614, 2020 թվականի դեկտեմբերի 31-ի տվյալներով՝ 28 590: Նույնականացման պաշտոնական կոդը՝ *05 9 54 024*:

Շվելմը ընկած է Սուրբ Հակոբի համաեվրոպական կաթոլիկական ուխտագնացային ճանապարհի վրա։ Վարչականորեն բաժանված է 13 քաղաքային շրջանների։

## Բնակչություն

## Քույր քաղաք
Շվելմի քույր քաղաքն է՝

* Սեն Ժերմեն ան Լե, Ֆրանսիա (նախկին Ֆուրկե]])

## Պատկերասրահ

Schwelm_Stadtansicht.JPG| 
Haus Martfeld (Schwelm) (16).jpg|| 
Schwelm Martfeld Torturm.jpg| 
Neumarkt 11, 13, 15, 17, 1, Schwelm, Ennepe-Ruhr-Kreis.jpg| 
Schwelm Altmarkt Christuskirche.jpg
Schwelm Christuskirche Nacht.jpg| 
Schwelm Brunnenstatue.jpg| 
Schwelm MGS.jpg
Schwelm Ibach 2007.jpg


## Ծանոթագրություններ

## Արտաքին հղումներ
* Քաղաքի պաշտոնական կայքէջը 
*History of Schwelm  

Կատեգորիա:Գերմանիայի քաղաքներ
Կատեգորիա:Հյուսիսային Հռենոս-Վեսթֆալիայի բնակավայրեր
Կատեգորիա:Հյուսիսային Հռենոս-Վեսթֆալիայի քաղաքներ
Գինձի սերմնակեր

**Գինձի սերմնակեր**  (), թաղանթաթևավորների կարգի ոչ մեծ (երկարությունը՝ 1,5-2,5 մմ ) միջատ։ Վնասում է հիմնականում գինձը, քեմոնը, ռազինան, ավելի քիչ՝ անիսոնը, ստեպղինը և նեխուրազգիների ընտանիքի այլ բույսեր։

## Տարածվածություն
Տարածված է Հայաստանում, Վրաստանում և այլուր։

## Նկարագրություն
Թրթուրները ձմեռում են սերմերում, գարնանը հարսնյակավորվում են։ Հասուն միջատը թռչում է պտղաթաղանթի վրա բացած (կրծելով) անցքից։ Զանգվածային  թռիչքը համընկնում է գինձի պտուղների առաջացման հետ։ Էգերն սկզբում սնվում են, ապա ձվադրում կանաչ պտուղներում՝ այն ծակելով ձվադիրով և առաջացած անցքերում տեղադրում 1-ական ձու։ Թրթուրները զարգանում են 21-27 օր։ Գինձի սերմնակերի 2-րդ սերունդը երևան է գալիս հուլիսի վերջ-օգոստոսի սկզբին, էգերը ձվադրում են ուշահաս պտուղների մեջ։ Խիստ նվազում է վնասված պտուղների սերմերի ծլունակությունը՝ պակասում քաշը և ճարպային ու եթերային յուղերի պարունակությունը։

## Պայքարի միջոցառումներ
Սերմերի վարակազերծում թունաքիմիկատներով, սերմերի չոր ջերմամշակում՝ 70-75 C° ջերմաստիճանում՝ 30-60 րոպե, վայրի նեխուրազգիների ոչնչացում՝ մինչև նրանց հասունացումը, խոր (20-22 սմ-ից ոչ պակաս) ցրտահերկ, գինձի սերմնակերի ձվադրման շրջանում ցանքերի մշակում՝ մետաֆոսով և այլ միջատասպաններով։

Կատեգորիա:Թաղանթաթևավորներ
Կատեգորիա:Հովանոցավորներ
Կատեգորիա:Միջատներ
Detours

***Detours***, ամերիկացի երգչուհի Շերիլ Քրոուի վեցերորդ ստուդիական ալբոմը, որը թողարկվել է 2008 թվականին։ 2008 թվականի դեկտեմբերին սկավառակը ստացել է Գրեմմի մրցանակի անվանակարգ՝ «Գրեմմի լավագույն փոփ վոկալային ալբոմի համար»։ «*Detours»-ը* ամերիկյան ''Billboard'' 200 հիթ-շքերթում հասել է երկրորդ հորիզոնականին։ 2008 թվականի հունվարին ԱՄՆ-ում վաճառքները գերազանցել են 405 հազար օրինակը։ Ալբոմը արժանացել է երաժշտական քննադատների և ինտերնետ-հրատարակությունների դրական արձագանքներին։

## Ստեղծագործությունների ցանկ

## Չարթեր և հավաստագրեր
### Չարթեր, հավաստագրեր և թողարկման պատմություն
«*Detours»-ը* ամերիկյան հիթ-շքերթում իր մեկնարկը կատարել է  ''Billboard'' 200-ի երկրորդ հորիզոնականում՝ առաջին շաբաթվա ընթացքում 92,000 տպաքանակով և թողարկման երկրորդ շաբաթվա ընթացքում՝ լրացուցիչ 52,000 տպաքանակով։ 2010 թվականի մայիսին ԱՄՆ-ում ալբոմի տպաքանակը հասել էր 405,000 օրինակի։

### Տարեկան ամփոփիչ հիթ-շքերթներ

## Ձայնագրման մասնակիցներ
* Շերիլ Քրոու - վոկալ, ակուստիկ կիթառ, բաս կիթառ, դաշնամուր, էլեկտրական կիթառ, հարմոնիա, ստեղնաշարային գործիքներ, երգեհոն
* Բիլ Բոթրել - երգեհոն, սինթեզատոր, կիթառ, հարվածային գործիքներ, վոկալ, պրոդյուսեր, ձայնային ինժեներ
* Ջեֆ Թրոթ - կիթառ
* Բեն Հարփեր - վոկալ
* Բրայան ՄաքԼաուդ - հարվածային, գործիքներ
* Այլ

## Ծանոթագրություններ

## Արտաքին հղումներ
* Պաշտոնական կայք

Կատեգորիա:2008 ալբոմներ
Վինչեսթեր

**Ուինչեսթեր** **(Վինչեսթեր)** (), քաղաք ԱՄՆ-ի Մասաչուսեթս նահանգի Միդլսեքս շրջանում, Մեծ Բոստոնի տարածքում. ընկած է Բոստոն քաղաքի գործարար թաղամասից ութ մղոն (13 կիլոմետր) դեպի հյուսիս։ Զբաղեցնում է 16,3 քառակուսի կիլոմետր տարածք։ 2010 թվականի մարդահամարի տվյալներով բնակչության թվաքանակը եղել է 21 374, 2020 թվականի տվյալներով՝ 22 970:  Համարվում է հարուստների հարուստ արվարձան. բնակիչների մեջ մեծ թիվ են կազմում հարուստները։

## Պատմություն
Տարածքը, որը ներկայումս զբաղեցնում է Վինչեսթեր քաղաքը, Բոստոնի անգլիացի ներկայացուցիչները ամերիկացի բնիկներից գնել են 1639 թվականին։ Սակայն առաջին եվրոպացի վերաբնակիչները ժամանել են միայն 1640 թվականին։ Վաղ տարիներին այդ տարածքը հայտնի էր որպես Ուոթերֆիլդ։ Ամերիկյան քաղաքացիական պատերազմի ժամանակ տեղանքը կոչվել է «Black Horse Village»՝ հայտնի պանդոկի անունով, որը գտնվում էր այստեղ և որը հանդիպման վայր էր թե՛ խաղաղ բնակիչների, թե՛ զինվորականների համար։

1800 թվականի դեկտեմբերին ավարտվել է Միդլսեքս ջրանցքի շինարարությունը։ Այն կապում էր Մերիմակ գետը Բոստոնի հետ։ Ջրանցքը անցնում էր հենց Վինչեսթերի միջով և հնարավորություն էր տալիս ապրանքներն ու մարդկանց արագ և հեշտությամբ տեղափոխել քաղաք։

## Ուշագրավ փաստ
Վինչեսթեր քաղաքի պատվին է կոչվել (747) Վինչեսթեր աստերոիդը, որը հայտնաբերվել է 1913 թվականին ամերիկացի աստղագետ Ջոել Մեթքալֆի կողմից, ով աստղային երկնքի իր դիտումներն իրականացնում էր այդ քաղաքից։

## Քույր քաղաք
*  Սեն Ժերմեն ան Լե, Ֆրանսիա

## Ժողովրդագրություն

## Պատկերասրահ

WinchesterMA FirthGlengarryHD GrassmereStreet.jpg|Քաղաքի կենտրոնական փողոցներից մեկը 
First Baptist Church - Winchester, MA - DSC04182.JPG|Քաղաքի բապտիստական առաջին եկեղեցին
Downtown winchester MA.jpg|Տեսարան քաղաքի գործարար թաղամասից
WinchesterMA PostOffice.jpg|Փոստատունը 
WinchesterMA SaintMarysChurch.jpg| *Սուրբ Մարիամ* եկեղեցին
WinchesterMA WinchesterSavingsBank.jpg| Քաղաքի խնայբանկը


## Ծանոթագրություններ

## Գրականություն
# *History of Winchester, Massachusetts* by H.S. Chapman and Bruce W. Stone (1936, 1975)
# *Ladies Home Journal*, Aug. 1975

## Արտաքին հղումներ
*
* Town of Winchester official website
* Winchester Public Schools
* Winchester Historical Society
* Winchester community site
* WinCAM, Winchester Community Access & Media
* Rotary Club of Winchester
* ''1871 Atlas of Massachusetts''. by Wall & Gray. Map of Massachusetts. Map of Middlesex County.
* *History of Middlesex County, Massachusetts*, Volume 1 (A-H), Volume 2 (L-W) compiled by Samuel Adams Drake, published 1879–1880. 572 and 505 pages. Winchester article by Edwin A. Wadliegh in volume 2 pages 506–525.

Կատեգորիա:1640 թվականին հիմնադրված բնակավայրեր
Կատեգորիա:Բոստոն
Կատեգորիա:Մասաչուսեթսի քաղաքներ
Սուրբ Հակոբ եկեղեցի (Յամբոլ)

**Սուրբ Հակոբ եկեղեցի** (), հայկական առաքելական եկեղեցի Բուլղարիայի Յամբոլ քաղաքում։ Հանդիսանում է Մայր Աթոռ Սուրբ Էջմիածնի Բուլղարիայի հայոց թեմի ամենանոր եկեղեցին։ Օծվել է 2017 թվականի սեպտեմբերի 24-ին՝ Ռուսաստանի և Նոր Նախիջևանի հայոց թեմի առաջնորդ Եզրաս արքեպիսկոպոս Ներսիսյանի կողմից։

## Պատմություն
Յամբոլի տարածքում հայերը հաստատվել հայոց ցեղասպանությունից հետո՝ Կոստանդնուպոլսից (Ստամբուլ), Ադրիանապոլսից (Էդիրնե) և Ռոդոսթոյից (Թեքիրդաղ)։ Եկեղեցու հիմնարկեքը կատարվել է 2008 թվականին՝ թեմի առաջնորդ Տեր Տիրայր արքեպիսկոպոս Մարտիկյանի ձեռամբ և Սոնյա  Արշավիրի բարերարությամբ։ Այն նախագծել են ճարտարապետներն Ժիրայր և Ալվարդ Պատվականները։

2017 թվականին ռկեղեցու օծմանը ներկա էին Բուլղարիայում ՀՀ Արտակարգ և լիազոր դեսպան Արմեն Սարգսյանը, Ռումինիայի հայոց թեմի Առաջնորդ Գերաշնորհ  Տեր Տաթև եպիսկոպոս Հակոբյանը և ուրիշներ։ Շուրջ 100 անձ տեղավորող եկեղեցին նախատեսված է Յամբոլի բոլոր հայ բնակիչների համար և համապատասխանում է սակավաթիվ գաղթօջախի քանակին։

## Ճարտարապետություն
Եկեղեցին կառուցված է հայկական միջնադարյան ճարտարապետության ավանդույթներով, ունի հիմնական գմբեթավոր կառույց և զանգակատուն։

## Ծանոթագրություններ

## Արտաքին հղումներ
* Եզրաս Սրբազանի հանդիսապետությամբ Բուլղարիայում օծվեց հայկական եկեղեցի

Կատեգորիա:21-րդ դարի հայկական վանքեր և եկեղեցիներ
Կատեգորիա:Բուլղարիայի հայոց թեմի վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Յամբոլի եկեղեցիներ
Change (երգ, Միվա)

**«Change»** (ոճաորված է ինչպես **ChAngE**), ճապոնացի երգչուհի Միվայի երրորդ սինգլն է։ Թողարկվել է 2010 թվականի սեպտեմբերի 1-ին Sony Music Entertainment Japan լեյբլով։

## Ստեղծում
Լավատեսական փոփ-ռոք երգն ամբողջապես ճապոներեն է՝ բացառությամբ «I wanna change» անգլերեն արտահայտությանը։ Քնարերգությունը նկարագրում է մարդու երազանքները «փոխվել, որպեսզի ավելի նման լինել (ինքդ քեզ)»։ Երգի վերնագրում գրված А և Е տառերը ներկայացնում են Միվայի փոփոխությունը ակուստիկ կիթառից էլեկտրական կիթառ։ Միվայի կիթառը, որը օգտագորվում էր այս թողարկման համար, եղել Joan Jett Gibson Melody Maker-ի մոդելներից մեկը։

## Պրոմո
Երգն օգտագործվել էր որպես *[[Բլիչ|Bleach]]* անիմեի 12-րդ ներածական երաժշտություն՝ սկսած 2010 թվականի ապրիլից և փոխվեց 2010 թվականի հոկտեմբերի 12-ին «Ranbu no Melody» SID-ի։

Օգոստոսի 12-ին երգը կատարել է *Music Fair* երաժշտական շոուի ուղիղ եթերում, ինչպես նաև համագործակցում էր Ռեկո Մորիյամոյ և Ակիկո Յանոյի հետ, որպեսզի քավեր կատարի «Kono Hiroi Nohara Ippai»-ում (1967 թվականի Մորիյամայի դեբյուտային սինգլը) և «Super Folk Song» 1992 թվականին Յանոյի սինգլը։

Պրոմոյի ժամանակ miwa-ն սինգլի համար սեպտեմբերի 5-ին անցկացրեց իր առաջին (miwa軽音楽部, «Miwa թեթև երաժշտության ակումբ») միջոցառումը։ Որում Miwan հանդիպում անցկացրեց ավագ դպրոցի շատ կիթառահարների հետ (Miwa-ի պաշտոնական կայքում 300 դիմորդներից ընտրված 20 Էլեկտրական կիթառահարների խումբ)։ Միջոցառմանը 21 Էլեկտրական կիթառահարներ միաձայն կատարեցին «Change»-ը։

## Երաժշտական տեսահոլովակ
Երաժշտական տեսահոլովակում մոմերով լուսավորված քարայրում Միվան խմբի անդամների հետ կատարում է երգը։ Ներկայացման միջև ընդհատվում են երկու հիմնական առանձին տեսարաններ։ Առաջինում պատկերված են մի քանի կանայք մութ անտառում, որոնց սպիտակ զգեստները լուսավորված են շողշողացող լույսերով։ Մյուս տեսարանը՝ Միվան կարմիր զգեստով է, անտառն ուսումնասիրում է ցերեկային ժամերին։ Կանայք երբեմն հայտնվում են նույն տեսարաններում, որտեղ Միվան է լինում, երբ նա ուսումնասիրում է անտառը։

## Երգացանկ

## Չարթեր

### Վաճառք

## Ծանոթագրություններ

Կատեգորիա:2010 սինգլներ
Կատեգորիա:Երգեր այբբենական կարգով
Կատեգորիա:Սինգլներ այբբենական կարգով
Սուրբ Հովհաննես եկեղեցի (Դոբրիչ)

**Սուրբ Հովհաննես եկեղեցի** (), հայկական առաքելական եկեղեցի նախկին Բուլղարիայի Դոբրիչ (նախկին Պազարջիկ) քաղաքում։ Հանդիսանում է ոչ միայն Բուլղարիայի հայոց թեմի որպես գործող եկեղեցի, այլև մշակութային կենտրոն։ Գտնվում է քաղաքի կենտրոնական մասում՝ Դամե Գրուև փողոցում։ Ներկայումս քաղաքի երկրորդ եկեղեցին է՝ սուրբ Գեորգի եկեղեցուց հետո (1864)։

## Պատմություն
Դանուբ գետի աջ ափին՝ Ռուսե, Շումեն, Սիլիստրա, Պազարջիկ (Դոբրիչ) քաղաքներում, հայերը հաստատվել են ուշ միջնադարում, երբ դրանք գտնվում էին Վալախիայի և Մոլդովայի միացյալ իշխանության տարածքում։ Ի տարբերություն Ռումինիայի և Բուլղարիայի շատ գաղթավայրերի՝ հայ բնակչությունն այս քաղաքներում մեծաթիվ չի եղել, այդուհանդերձ կառուցել է եկեղեցիներ։ Դոբրիչն առանձնանում է նրանով, որ այստեղ հիմնադրվում է հայ կանանց պարախումբը։

1762 թվականին խորվաթ Ռուդգեր Յոսիպ Բոսկովիչը նշել է, որ Հաջիօղլու Պազարջիկում (ներկայումս՝ Դոբրիչ) մեծ ու կահավորված տներում ապրում էին հարուստ հայ ընտանիքներ։ 1830 թվականին մի հայ ճանապարհորդ նշել է, որ քաղաքում կա նորակառույց հայկական եկեղեցի։ Եկեղեցին այրվել է օսմանցիների կողմից Ղրիմի (արևելյան) պատերազմի ժամանակ (1854-1856)։ Վերականգնվելով՝ տաճարը կրկին այրվել է 1877-1878 թվականների ռուս-թուրքական պատերազմում։ Վերջինից հետո օսմանահպատակ քաղաքն անցել է Բուլղարիայի թագավորությանը, իսկ Երկրորդ Բալկանյան պատերազմ ի արդյունքում՝ Ռումինիայի թագավորությանը։ 1886 թվականին հայ համայնքը իտալացի ճարտարապետի նախագծով կառուցել է ժամանակակից եկեղեցին։ Այն օծվել է 1894 թվականին, երբ կառուցվել է նաև գավիթը։ Երկրորդ համաշխարհային պատերազմից հետո Դոբրիչը միացվել է Բուլղարիային։

## Ճարտարապետություն
Եկեղեցին միանավ է՝ քարե հիմքերով, արևելքից երկու աջակողմյան աբսիդիներով։ Ոճը հայկական չէ, կառուցող ճարտարապետն իտալացի է եղել։ Բուլղարիայի մյուս եկեղեցիներից ընդգծվում է նաև նրանով, որ մուտքին գրված է «ուղղափառ եկեղեցի»։

## Ծանոթագրություններ

Կատեգորիա:19-րդ դարի հայկական վանքեր և եկեղեցիներ
Կատեգորիա:Բուլղարիայի հայոց թեմի վանքեր և եկեղեցիներ
Կատեգորիա:Դոբրիչի եկեղեցիներ
Կատեգորիա:Եկեղեցիներ այբբենական կարգով
Սուրբ Սարգիս եկեղեցի (Վառնա)

**Սուրբ Սարգիս եկեղեցի** (), հայկական առաքելական եկեղեցի Բուլղարիայի Վառնա քաղաքում։ Գտնվում է քաղաքի կենտրոնական մասում՝ Խան Ասպարուխի անվան փողոցում։ Եկեղեցու տարածքում գտնվում է 2006 թվականին բացված հայոց ցեղասպանության հուշաքար։

## Պատմություն

Վառնայում հայկական եկեղեցի է գործում 17-րդ դարից. ներկայիս եկեղեցու խորանի տարածքում կան 1677, 1695 և 1775 թվականների տապանաքարեր։ Եկեղեցին ի սկզբանե եղել է մատուռ, որն այրվել է անհայտ հանգամանքներում։ Ներկայիս եկեղեցու շինարարությունը սկսվել է Վառնայի հայ համայնքի այն ժամանակվա առաջնորդ Հաջի Սարգիս Հայրապետյանի և Հայր Հաջի Հարությունի նախաձեռնությամբ։ 1844 թվականի հունվարի 25-ին եկեղեցին օծվեց։ Այն կառուցվել է նկուղային հիմքով և է շրջապատված բարձր պարսպով, քրիստոնեական եկեղեցիների կառուցման ժամանակի պահանջներին համապատասխան։ Այն ժամանակ եկեղեցու բակը մոտ 5000 մ2 էր։

1910 թվականին, ըստ հիմնադիր Սարգիս Հայրապետյանի արձանագրության, առաջին հիմնանորոգումը կատարել է շինարար Աբրահամ Կալֆան։ Նույն թվականին քանդվել է պարիսպը և ավարտվել զանգակատան աշխատանքը։

2002 թվականին Սուրբ Սարգիս եկեղեցին Բուլղարիայի հայոց թեմի նախաձեռնությամբ վերանորոգվեց, որի հետ կապված պաշտոնական այցով Բուլղարիայում գտնվող Ամենայն Հայոց կաթողիկոս Գարեգին Բ-ն այցելեց Վառնա։

## Ճարտարապետություն
Եկեղեցին միանավ է՝ բազիլիկ կառույց, որի դիմացի հատվածում գտնվում է եռանկյունաձև զանգակատունը։ Մուտքի աջ կողմում կանգնեցված է հայկական խաչքար։ Եկեղեցուն մոտ շենքում գործել է Սիսակյան հայկական դպրոցը, ինչպես նաև հայկական տպագրատունը, որը բուլղարահայ տպագրության անդրանիկ կառույցն էր։

## Տես նաև
* Հայերը Վառնայում

## Ծանոթագրություններ

## Արտաքին հղումներ
* Սուրբ Սարգիս եկեղեցու ֆեյսբուքյան էջը

Կատեգորիա:19-րդ դարի հայկական վանքեր և եկեղեցիներ
Կատեգորիա:Բուլղարիայի հայոց թեմի վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Հայերը Վառնայում
Կատեգորիա:Վառնայի եկեղեցիներ
Պլովդիվի հայկական գերեզմանատուն

**Պլովդիվի հայկական գերեզմանատուն**, հայկական գերեզմանատուն Պլովդիվ քաղաքի Կենտրոնական սգո այգում` սուրբ Գևորգ եկեղեցուց 3 կմ հեռավորության վրա։

## Պատմություն
Նախկինում Պլովդիվի հայկական սուրբ Գևորգ եկեղեցու բակը նախատեսված էր որպես գերեզմանոց համայնքի մեծահարուստ հայերի, ինչպես նաև Պլովդիվում մահացած քահանաների և ավագ հոգևորականների համար։ Մինչև Բուլղարիայի ազատագրումը աշխարհիկ դասի համար օգտագործվել է գերեզմանոց, որը գտնվում էր Յոակիմ Գրուևի դպրոցի, նրա արևելյան կողմի փոքրիկ պուրակի և Պոնեդելնիկ Պազարի մի մասի տեղում։

1878 թվականի մարտի 15-ին Պլովդիվի քաղաքապետարանը 0.12 հեկտար տարածքով հայկական գերեզմանատան համար հողատարածք հատկացրեց ուղղափառների և կաթոլիկների գերեզմանների միջև։

## Կառույցներ

1923 թվականին այստեղ կառուցվել է Սուրբ Հովհաննես Մկրտիչ կենտրոնագմբեթով հայկական ոճով մատուռը։

Հայոց ցեղասպանության 50-րդ տարելիցի կապակցությամբ 1965 թվականին Հայ Եկեղեցական Վարչության նախաձեռնությամբ քաղաքի հայերի աջակցությամբ և եկեղեցու ղեկավարության աջակցությամբ կառուցվել է Ցեղասպանության զոհերի հուշահամալիր։ Հուշարձանը քանդակագործ Հազարոս Պետրոսյանի աշխատանքն է։

1994-1996 թվականներին հին տան տեղում նոր շենք է կառուցվել գերեզմանատան աջակցող անձնակազմի համար։ Այն ներառում է ծիսական սրահ, կենցաղային կարիքների համար նախատեսված սենյակ և այլ սենյակներ։

1997 թվականին գերեզմանատան այգու հյուսիսային և հարավային կողմերում կառուցվել է 2 մ բարձրությամբ բետոնե պատ։

Հուշարձանն ունի մարմարե սալիկներ՝ հայերեն արձանագրություններով։ Պատվանդանի արևելյան կողմում քանդակագործական խումբն է՝ երեխային գրկած մայրը, անձնավորելով Մայր Հայաստանը, խնամելով իր որբ երեխաներին։ Հուշահամալիրի վերին մասում ամրացված գլոբուս է, որի վրա աղավնի է։

## Տես նաև
* Պլովդիվի հայկական դպրոց
* Հայոց ցեղասպանության հուշարձան (Պլովդիվ)
* Սուրբ Գևորգ եկեղեցի (Պլովդիվ)

## Ծանոթագրություններ

## Արտաքին հղումներ
* Bulgaria - walking in Armenian cemetery in Plovdiv / България - влизам Арменско гробище в Пловдив

Կատեգորիա:Բուլղարիայի հայկական հուշարձաններ
Կատեգորիա:Հայերը Պլովդիվում
Կատեգորիա:Հայկական գերեզմանատներ
Կատեգորիա:Պլովդիվի գերեզմանատներ
Changes (երգ, Թուփաք Շաքուր)

«**Changes**», Թուփաք Շակուրի հետմահու երգը, որը որպես սինգլ թողարկվել է 1998 թվականի հոկտեմբերի 13-ին «Greatest Hits» լավագույն երգերի առաջին պաշտոնական հավաքածուում։ Բնօրինակ տարբերակը Թուփաքը ձայնագրել է 1992 թվականին, բայց պաշտոնապես ոչ մի տեղ չի թողարկվել։

1999 թվականին թողարկվել է տեսահոլովակ, որը բաղկացած էր Թուփաքի հազվագյուտ լուսանկարների և ելույթների հատվածներից։ Տեսահոլովակի ռեժիսորը Քրիս Հաֆներն է, որը նույն թվականին նկարահանել է «Dead Wrong» երգի տեսահոլովակը՝ The Notorious B.I.G.-ի կատարմամբ։

«Changes»-ը 2000 թվականին առաջադրվել է «Գրեմմի» մրցանակի՝ որպես «Լավագույն սոլո ռեփ կատարում»․ այդ ժամանակ դա միակ հետմահու առաջադրված երգն էր։

## Սեմփլներ
Սեմփլը վերցված է Բրյուս Հորնսբիի «The Way It Is» ստեղծագործությունից։ Այս սեմփլը նաև օգտագործել է ռեփեր E-40-ը «Tha Hall of Game» ալբոմի «Things’ll Never Change» երգում։

## Սինգլի պարունակություն

* **CD-սինգլ**
# «Changes» (album version)
# «Changes» (radio edit)

* **Մաքսի-սինգլ**
# «Changes» (radio edit)
# «Changes» (instrumental)
# «Changes» (album version)

## Չարթեր և սերտիֆիկացում

### Շաբաթական չարթեր

### Տարեկան չարթեր

### Հավաստագրում

## Ծանոթագրություններ

Կատեգորիա:Բնօրինակում անաղբյուր հոդվածներ
Կատեգորիա:Հետմահու ալբոմներ
Բիգ Բիլ Բրունզի

**Բիգ Բիլ Բրունզի** (, (), ), ամերիկացի բլյուզ երգիչ, կիթառահար, հեղինակ-կատարող։ 1980 թվականին ներառվել է Բլյուզի փառքի սրահում։ Նրա երկար ու փառավոր կարիերան նրան դարձրել է այն սակավաթիվ առանցքային արտիստներից մեկը, որը 20-րդ դարում բլյուզի զարգացման գործում կարևոր դեր է խաղացել։

Ձայնագրել է հարյուրավոր երգեր, որոնցից շատերը (օրինակ՝ «All by Myself» և «Key to the Highway») այդ ժանրում այժմ դասական և  ստանդարտ համարներ են։ Նրա ծավալուն ստեղծագործությունները դարձել են այժմյան բլյուզի հիմքում ընկած «հիմնաքարերից»։

Երգչի ստեղծագործությունները սովորաբար վերաբերում են ֆոլկ երաժշտությանը։ Ասում են, որ երբ Բրունզիին հարցրել են՝ նրա երգերը ֆոլկ են, թե ոչ, նա պատասխանել է․ «Կարծում եմ՝ բոլոր երգերը ֆոլկ երգեր են։ Համենայնդեպս, ես երբեք չեմ լսել, որ դրանք երգի ձին»։ 1963 թվականին Billboard ամսագիրը Բիգ Բիլ Բրունզիին ներկայացրել է որպես «իսկական» ֆոլկ արտիստներից մեկի վառ օրինակ՝ նրանց, որոնք մեծացել են ֆոլկ երաժշտություն լսելով և որոնք պարզապես չեն կարող այլ կերպ երգել (ի տարբերություն երկրորդ տեսակի արտիստների, որոնք ֆոլկ ժանրում սկսել են աշխատել միտումնավոր՝ ուսումնասիրելով դրա ավանդույթները, և երրորդ տեսակի, որոնք պարզապես երգում են ֆոլկ ժանրի երգեր՝ առանց «աուտենտիկ» հնչելու փորձի)։

## Ալբոմներ
* *Big Bill Broonzy and Washboard Sam* (1953)
* *Big Bill Broonzy and Roosevelt Sykes* (DVD, recorded 1956)
* *His Story* (Folkways Records, 1957)
* *Big Bill Broonzy Sings Country Blues* (Folkways Records FA 2326, 1957)
* *Blues with Big Bill Broonzy, Sonny Terry and Brownie McGhee* (Folkways Records, 1959)
* *Big Bill Broonzy Sings Folk Songs* (Folkways Records FA 2328, 1962)
* *Big Bill Broonzy Sings Folk Songs* (Smithsonian Folkways, 1989) (reissue)
* *Best of the Blues Tradition* (1991)
* *Do That Guitar Rag (1928–1935)* (1991)
* *Trouble in Mind* (Smithsonian Folkways, 2000)
* *Broonzy Volume 2: 1945–1949: The Post War Years* (2000)
* *Big Bill Broonzy in Concert* (2002)
* *Big Bill Broonzy on Tour in Britain: Live in England & Scotland* (2002)
* *Big Bill Blues: His 23 Greatest Songs 1927–42* (2004)
* *Get Back* (2004)
* *Big Bill Amsterdam Live Concerts 1953* (2006)
* *Keys to the Blues* (2009)
* *All The Classics 1936-1937, Vol. 4* (2019)

## Ծանոթագրություններ

## Գրականություն
* Riesman, Bob. *[https://books.google.ru/books?id=xUir7i3PoVUC I Feel So Good: The Life and Times of Big Bill Broonzy]* (University of Chicago Press; 2011) ISBN 978-0-226-71745-6 См. описание книги на сайте University of Chicago Press.

## Արտաքին հղումներ
* Биг Билл Брунзи на сайте AllMusic
* Биг Билл Брунзи  на сайте MTV
* Биг Билл Брунзи в Энциклопедии музыки Арканзаса (Google Books)
* Список исполнителей, включённых в Зал славы блюза

Կատեգորիա:20-րդ դարի ամերիկացի երգիչներ
Կատեգորիա:Ամերիկացի բլյուզ կիթառահարներ
Կատեգորիա:Բլյուզ երաժիշտներ
Կատեգորիա:Ամերիկացի երգահաններ
Պիրմազենս

**Պիրմազենս** (. . (նաև՝ *Bermesens* կամ *Bärmasens*))), քաղաք Գերմանիայի Ռայնլանդ-Պֆալց երկրամասում։ Ունի երկրամասային ենթակայության քաղաքի կարգավիճակ։ Համբավվել է որպես կոշիկի արտադրության կենտրոն։ Զբաղեցնում է 61,37 քառակուսի կիլոմետր տարածք։ Բնակչության թվաքանակը 2016 թվականի դեկտեմբերի 31-ի տվյալներով եղել է 40 416, ընդ որում՝ բնակիչների 95 տոկոսը գերմանացիներ են։

Պաշտոնական կոդը՝ *07 3 17 000*:

## Պատկերասրահ

Pirmasens-1910.jpg|Պիրմազենսը 1910 թ.
Pirmasens, Altes Rathaus 2.jpg|Հին քաղաքապետարանը
Pirmasens, Altes Rathaus, Giebel, Wappenfeld.jpg|Քաղաքի զինանշանը հին քաղաքապետարանի ճակատին
Alte Post Pirmasens-02-Nov-15.JPG|Հին փոստատունը
Pirmasens-Lutherkirche-02-gje.jpg|Լյութերական եկեղեցին և նախկին կայազորային դպրոցը
Pirmasens-Lemberger Str.-Obelisk 1771-01-gje.jpg|Ցուցանակ Լեմբերգեր շտրասեի վրա
St. Pirminius Schloßbrunnen Pirmasens 2012.jpg|Սբ. Պիրմինիուս եկեղեցու ճակտոնը
Pirmasens-Schuetzenstrasse 13-Ecke Bahnhofstrasse-01-gje.jpg|*Փոստային եռանկյունին*՝ կայարանի մերձակայքում 
PS LandauerStr.JPG|Հիշատակի գոտին՝ լանդաուերյան դարպասի մոտ
Pirmasens Luisenstraße März 2015.jpg|Լուիզենշտրասեն


## Քույր քաղաք
Պիրմազենսի քույր քաղաքն է՝

* Պուասի, Ֆրանսիա

## Անվանի պիրմազենսցիներ
* Հայնրիխ Այզենհյոֆեր (1892—1947) — ՍՍ-ի օբերշտուրմֆյուրեր, ծառայել է Մաուտհաուզենի համակենտրոնացման ճամբարում
* Հայնրիխ Բյուրկել (1802—1869) — գեղանկարիչ
* Էրիկ Դուրմ (ծնվ. 1992) — ֆուտբոլիստ, աշխարհի չեմպիոն 2014 թ.

## Ծանոթագրություններ

## Արտաքին հղումներ
* Քաղաքի պաշտոնական կայքէջը.

Կատեգորիա:Գերմանիայի քաղաքներ
Մկրտիչ Մկրտչյան (ազատամարտիկ)

**Մկրտիչ Մկրտչյան** (), հայ ազատամարտիկ, ազգային-ազատագրական երգերի կատարող։

## Կենսագրություն
Մկրտիչ Մկրտչյանը ծնվել է 1962 թվականի ապրիլի 24-ին, Թալինի շրջանի Ներքին Սասնաշեն գյուղում։ 1988 թվականին ընդունվել է Երևանի Կոմիտասի անվան պետական կոնսերվատորիա։ 1990 թվականին միացել է Թաթուլ Կրպեյանի գլխավորած Գետաշենի ինքնապաշտպանական ջոկատին և Գետաշենի անկումից հետո տեղափոխվել է Շահումյանի շրջան։ Շահումյանի շրջանում ընդգրկվել է Վերիշենի ջոկատում, իսկ Շահումյանի անկումից հետո տեղափոխվել է Մարտակերտ։

Հետագայում Մկրտիչ Մկրտչյանն ընդգրվել է Շուշիի առանձին գումարտակի կազմում՝ մարտական գործողությունների մասնակցելով Մարտակերտի, Կովսականի, Ֆիզուլիի, Քարվաճառի շրջաններում։ 1993 թվականին մարտի 7-ին Մկրտիչ Մկրտրյանը Մանիքլու գյուղի մատույցներում վիրավորվել է։

Մկրտիչ Մկրտչյանը մասնակցել է նաև 2016 թվականի քառօրյա, 2020 թվականի 44-օրյա պատերազմներին։ 2020 թվականի հոկտեմբերի 2-ին Մատաղիսում ծանր վիրավորվել է։

Մկրտիչ Մկրտչյանը մահացել է 2023 թվականի նոյեմբերի 4-ին, 61 տարեկան հասակում։ Մկրտիչ Մկրտչյանը Հայաստանի վաստակավոր արտիստ էր։

## Պարգևներ
* Արցախի Հանրապետության «Արիություն» մեդալ
* ՀՀ «Մարտական ծառայության համար» մեդալ

## Ծանոթագրություններ

## Արտաքին հղումներ
*Մակիչ (Մկրտիչ Մկրտչեան) - Կարօտի յիշատակին
*Մկրտիչ Մկրտչյան (Մակիչ) - «Դրդո»
*ՄԿՐՏԻՉ ՄԿՐՏՉԵԱՆ (ՄԱԿԻՉ) - Մենք պէտք է կռուենք

Կատեգորիա:Հայ երգիչներ
Կատեգորիա:Հայ ազատամարտիկներ
Կատեգորիա:Արցախյան պատերազմի մասնակիցներ հայկական կողմից
Կատեգորիա:Քառօրյա պատերազմի մասնակիցներ հայկական կողմից
Կատեգորիա:44-օրյա պատերազմի մասնակիցներ հայկական կողմից
Ռաբոնա

thumb|right|Ալեքս Օքսլեյդ-Չեմբերլենը ռաբոնա է կատարում «Արսենալի» մարզման ժամանակ (2013 օգոստոսի 17)
**Ռաբոնա,** հարված, որը կատարվում է գնդակին հենման ոտքի հետևով։ Ճիշտ կատարման դեպքում խաղացողի ոտքերը հատվում են մեկը մյուսի հետևում։

Կան մի քանի պատճառներ, թե ինչու խաղացողը կարող է որոշել գնդակին հարվածել այս եղանակով։ Օրինակ՝ աջլիկ հարձակվողը գնդակը պահում է ձախ ոտքի տակ, նա զգում է, որ ձախ ոտքի հարվածի ուժը կամ ճշգրտությունը բավարար չէ, ուստի կատարում է ռաբոնա՝ ավելի արդյունավետ հարված հասցնելու համար։ Մեկ այլ տարբերակ՝ աջլիկ վինգերը կատարում է ռաբոնա հարված՝ խաղալով ձախ թևում և չունենալով շրջվելու հնրավորություն։ Բացի այդ, խաղացողը կարող է կիրառել այդ հնարքը՝ ցանկանալով շփոթեցնել պաշտպանին կամ պարզապես ցույց տալ իր հմտությունները։

## Պատմություն
Համարվում է, որ ռաբոնուն առաջինը կատարել է 1948 թվականին Ռիկարդո Ինֆանտեն արգենտինական «Էստուդիանտես» և «Ռոսարիո Սենտրալ» թիմերի միջև խաղում։ Դրանից հետո *El Gráfico* սպորտային ամսագիրը դուրս եկավ շապիկին տեղադրված Ինֆանտեի պատկերով՝ դպրոցական համազգեստով, որի վրա գրված էր. «Ինֆանտեն շրջել է դպրոցում» («*rabona*» իսպաներեն նշանակում է «բաց թողնել դասերը»)։ Այդ ժամանակից ի վեր այս տեխնիկական տարրը ստացել է ռաբոնա անվանումը։ Իսկ ժամանակի ընթացքում և շարժումը, և նրա անունը վերածվեցին տանգոյի։

Մեկ այլ վարկածի համաձայն՝ այս հարվածը հորինել է 1976 թվականին իտալացի Ջովաննի Ռոկոտելին։ 1970-ականներին այս հնարքը պարզապես կոչվում էր «**խաչված հարված**», կամ խաչաձև հարված (crossing-kick), այնուամենայնիվ, ավելի ուշ Արգենտինայում ներդրվեց «ռաբոնա» տերմինը՝ այն փոխառելով պարահանդեսային պարերի, մասնավորապես տանգոյի հետ կապված բառապաշարից, որտեղ այն նշանակում է մի տարր, որը կարծես նույնն է, ինչպես համանուն ֆինտը։

Մի շարք հայտնի խաղացողներ հաջողությամբ կատարել են ռաբոնա, այդ թվում՝ Պելեն (1957 թվականին Պաուլիստա լիգայի խաղում), Դիեգո Մարադոնան, Ռիկարդու Կուարեժման, Անխել դի Մարիան, Խուան Էդուարդո Լեսկանոն, Էրիկ Լամելա, Պաբլո Այմար, Լեո Լիմա, Մարկոս Ռոխո, Մարսելո Կարուսկա և ուրիշները։

## Այլ մարզաձևերի կիրառում
Ռաբոնայի առաջին հայտնի կատարումը ամերիկյան ֆուտբոլում պատկանում էր «Դալլաս Կովբոյզի» քիքերին՝ նախկին ֆուտբոլիստ Թոնի Ֆրիչին։ Նա օգտագործեց հարվածը 1972 թվականի դիվիզիոնի փլեյ-օֆֆի վերջին քառորդի վերջում, այդ հարվածը նպաստեց պատմական 30-28 հաշվով հաղթանակին «Սան Ֆրանցիսկոյի Ֆորտի Նայներսի նկատմամբ»։ Ռաբոնուն օգտագործեց Ռայսի համալսարանի թիմի հարվածող Քրիս Բոսուելը՝ Հյուսթոնի համալսարանի իր հակառակորդներին հաջողությամբ խաբելու համար։ Բոսվելը հնարք է սովորել իր հորից, ով մեծացել է Բրազիլիայում ֆուտբոլ խաղալով։

## Ծանոթագրություններ

Կատեգորիա:Ֆուտբոլային եզրույթներ
Անտոնի Մարտի

**Անտոնի Մարտի** (, ), անդորրացի պետական ​​և քաղաքական գործիչ, 2011 թվականի մայիսի 12-ից մինչև 2015 թվականի մարտի 23 և 2015 թվականի ապրիլի 1-ից մինչև 2019 թվականի մայիսի 16-ը եղել է Անդորրայի կառավարության ղեկավար։

## Կենսագրություն
Անտոնի Մարտին ծնվել է 1963 թվականի հուլիսի 30-ին, Էսքալդես-Էնդորգանում։ Եղել է ճարտարապետ, ավարտել է Թուլուզի համալսարանը։ Քաղաքական գործունեությամբ սկսել է զբաղվել 1994 թվականին՝ դառնալով Անդորրայի Լիբերալ կուսակցության անդամ։ 1994-2003 թվականներին ընտրվել է Անդորրայի խորհրդարանի պատգամավոր։ 2003-2011 թվականներին եղել է Էսքալդես-Էնդորգանի քաղաքապետը։ 2011 թվականի փետրվարից մինչև 2019-ը թվականը գլխավորել է «Անդորրայի դեմոկրատներ» ընտրական դաշինքը։ 2011 թվականի ապրիլի 3-ի վաղաժամկետ ընտրություններում դաշինքը ստացել է խորհրդարանում տեղերի բացարձակ մեծամասնությունը (ձայների 53%-ը), իսկ մայիսի 11-ին Անդորրայի կառավարության նոր նախագահ է Անտոնի Մարտին։ Նրա նախընտրական քարոզարշավի հիմնական թեման եղել է եկամտային հարկի ներդրումը կանխելը։

2015 թվականի մարտին կայացած ընտրություններում «Դեմոկրատները հանուն Անդորրայի» հաղթանակից հետո (37%) նա վերընտրվել է։ Պաշտոնը ստանձնել է 2015 թվականի ապրիլի 1-ից, հրաժարական է տվել 2019 թվականի մայիսի 16-ին։ Նրա կառավարման տարիներին Անդորրան ընդունել է նույն սեռի մարդկանց քաղաքացիական միությունը թույլատրող օրենքը։
Ամուսնացած է եղել Դոմինիկյան Հանրապետության քաղաքացի Լիդիա Բաեզի հետ, ուներ երեք երեխա։

Անտոնի Մարտին մահացել է 2023 թվականի նոյեմբերի 6-ին, 60 տարեկան հասակում

## Ծանոթագրություններ

## Արտաքին հղումներ
* Марти Петит, Антони — ПЕРСОНА ТАСС
* Биография на партийном сайте
* Биография на ''weltalmanach.de''

Կատեգորիա:21-րդ դարի քաղաքական գործիչներ
Կատեգորիա:20-րդ դարի քաղաքական գործիչներ
Կատեգորիա:Պետական գործիչներ
Կատեգորիա:Վարչապետներ
Կատեգորիա:Կառավարության ղեկավարներ
Կրոյֆի շրջադարձ

մինի|180px|Յոհան Կրոյֆը ԱԱ-1974-ում
**Կրոյֆի պտույտը, նաև Կրոյֆի շրջադարձը** (, ), ֆուտբոլային հնարք, որն օգտագործվում է ամբողջ աշխարհի պրոֆեսիոնալ ֆուտբոլիստների կողմից։ Անվանվել է ի պատիվ Յոհան Կրոյֆի, ով այս շարժումը կիրառել է 1974 թվականի աշխարհի առաջնությունում։

## Ցուցադրություն
1974 թվականի Աշխարհի առաջնության խմբային փուլում Շվեդիայի ազգային հավաքականի դեմ խաղի 24-րդ րոպեին, երբ Յոհան Կրոյֆը վերահսկում էր գնդակը հարձակողական դիրքում, բայց կանգնած էր դեպի իր դարպասը և սերտորեն պահպանում էր շվեդ պաշտպան Յան Ուլսոնը, Կրոյֆը ձևացրեց, թե պատրաստվում է փոխանցում կատարել՝ բարձրացնելով իր ոտքը։ Դրանից հետո հոլանդացի ֆուտբոլիստը գնդակը կտրուկ քաշել է իր մյուս ոտքի հետևից՝ այն գլորելով սկզբնական ուղղությանը հակառակ ուղղությամբ, որից հետո շրջվել է 180 աստիճանով և արագացել վազքը: Իր պարզության, արդյունավետության և անկանխատեսելիության շնորհիվ Կրոյֆի շրջադարձը շարունակում է մնալ ժամանակակից ֆուտբոլում դրիբլինգի ամենատարածված հնարքներից մեկը։

## Տես նաև
* Կարիճի հարված

## Ծանոթագրություններ

## Արտաքին հղումներ
* Learn the Johan Cruyff turn

Կատեգորիա:Ֆուտբոլային եզրույթներ
Happy Happy

**«Happy Happy»,** հարավկորեական «Twice» գըրլ բենդի չորրորդ ճապոնական սինգլը**։** Երգը նախապես թողարկվել է թվային տարբերակով 2019 թվականի հունիսի 12-ին, իսկ հուլիսի 17-ին «Warner Music Japan» լեյբլը թողարկել է սինգլի խտասկավառակը։

## Նախապատմություն և թողարկում
2019 թվականի ապրիլի 6-ին *Twice*-ը հայտարարել է իր չորրորդ ճապոնական սինգլի՝ «Happy Happy»-ի թողարկման մասին։ Ապրիլի 8-ին «Happy Happy»-ի գովազդային հոլովակը սկսել է հեռարձակվել ամբողջ Ճապոնիայում։ Հունիսի 12-ին այն նախապես թողարկվել է որպես թվային սինգլ տարբեր առցանց երաժշտական պորտալներում, նույն օրը առցանց թողարկվել է նաև ամբողջական երաժշտական տեսահոլովակը։ CD սինգլը պաշտոնապես թողարկվել է 2019 թվականի հուլիսի 17-ին։ «Happy dance Making Video Hawaii»-ին ևս թողարկվել է նույն օրը։

## Երաժշտական տեսահոլովակ
Երգին ուղեկցող երաժշտական տեսահոլովակը նկարահանել է «Naive Creative Production»-ը և 2019 թվականի հունիսի 11-ին թողարկվել է YouTube-ում։

## Առաջխաղացում
Երգը առաջին անգամ հնչել է 2019 թվականի հուլիսի 5-ին «Music Station 2 Hour Special»-ի հատուկ թողարկման ժամանակ։ Սինգլը կատարվել է նաև *Twicelights* համաշխարհային շրջագայության ճապոնական փուլի ժամանակ, որը սկսվել է 2019 թվականի հոկտեմբերի 23-ին Սապորոյում։ Սեպտեմբերի 28-ին այն կատարվել Է «*NHK Shibuya Note Presents Twice Request Live*»-ում՝ երաժշտական *Shibuya Note* ծրագրի լրացուցիչ նախագծում։ «Aim for the Eye! Twice #Gourmet Trip!» նախագծի շրջանակներում *Twice*-ը երկրպագուների խնդրանքով ելույթ է ունեցել երգի կենդանի կատարմամբ։

## Առևտրային հաջողություն
Խտասկավառակը սինգլների «Oricon»-ի ամենօրյա չարթում մեկնարկել է 2-րդ համարի ներքո՝ թողարկման օրը վաճառվելով 114,905 օրինակով։ Այն նաև զբաղեցրել է 2-րդ տեղը «Oricon»-ի շաբաթական սինգլների չարթում՝ վաճառվելով 247,032 օրինակով և «Oricon» թվային սինգլների չարթում՝ 19-րդ տեղում՝ 5,653 ներբեռնումներով։ Հուլիսի 15-21-ը վաճառվել է 302 963 օրինակ, ինչի շնորհիվ սինգլը «Billboard Japan»-ում մեկնարկել է 2-րդ հորիզոնականում։

## Երգացանկ

## Չարթեր

### Շաբաթական չարթեր

### Տարեկան չարթեր

## Հավաստագրում

## Ծանոթագրություններ

Կատեգորիա:2019 սինգլներ
Գեզագարդ

**Գեզագարդ**, հերբիցիդ, որի ազդող նյութը պրոմետրինն է։ Թողարկվում է 500 գ/լ խտացված էմուլսիայի ձևով։ Կիրառվում է միամյա միաշաքիլային և երկշաքիլային մոլախոտերի ոչնչացման համար՝ սրսկումների ձևով։ Պատրաստուկի ծախսի չափաքանակը (լ/հա) կարտոֆիլի դաշտի համար (տնկումից հետո մինչև մշակաբույսի ծլելը)՝ 3,0-5,0, գազարի (մինչև մշակաբույսի ծլելը կամ 1-2 իսկական տերևի փուլում)՝ 2,0-3,0: Մշակումների առավելագույն քանակը՝ 1 անգամ։ Կարտոֆիլն օգտագործել մշակումից 3 ամիս, իսկ գազարը՝ 4 ամիս հետո:

Կատեգորիա:Թունաբանություն
Կատեգորիա:Այգեգործություն
Թրապ

**Թրապ** (ֆրանսերեն՝ *Trappes*. . tʁap), քաղաք և համայնք Ֆրանսիայի հյուսիսում՝ Իլ դը Ֆրանս երկրամասի Իվլին դեպարտամենտում։ Սահմանակից է Փարիզի արևմտյան արվարձաններին, ընկած է Ֆրանսիայի մայրաքաղաքի կենտրոնից՝ զրոյական կետից մոտավորապես 27 կիլոմետր հեռավորության վրա։ Զբաղեցնում է 13,47 քառակուսի կիլոմետր տարածք։ 2020 թվականի տվյալներով բնակչության թվաքանակը եղել է 33.419:

## Ժողովրդագրություն

## Քրեական իրավիճակը
Այս արվարձանը համբավվել է գանգստերական վայրագություններով ու աղքատությամբ։ Բնակիչների մեջ քիչ չեն մուսուլմանները, վերջիններիս մեջ էլ՝ իսլամիստները։ Մի շարք աղբյուրների հավաստմամբ՝ նրանցից առնվազն 67-ը լքել են Ֆրանսիան, որպեսզի կռվեն Իսլամական պետության զինյալների շարքերում։

2013 թվականի հուլիսին Թրապի ոստիկանատունը ենթարկվել է ֆրանսաբնակ մուսուլմանների ամբոխի հարձակմանը. նրանց հունից հանել էր այն հանգամանքը, ոստիկանները բռնել էին իրենց ընկերոջ սպանության մեջ կասկածվող մի մուսուլմանի։ Ահաբեկչության մեջ կասկածվող մեկն էլ 2018 թվականի օգոստոսի 23-ին դանակի մահացու հարվածներով սպանել է իր մորն ու քրոջը։

## Կրթություն
Քաղաքում գործում են համայնքային 36 նախակրթարան ու տարրական դպրոց։

Ցածրաստիճան ավագ դպրոցները հետևյալ քոլեջներն են՝

* Լը Վիլաժ
* Գյուստավ Կուրբեի անվան 
* Յուրի Գագարինի անվան

Բարձրաստիճան ավագ դպրոցներ են հետևյալ լիցեյները՝

*Լուի Բլերիոյի անվան / Lycée des métiers Louis Blériot
*Անրի Մատիսի անվան / Lycée des métiers Henri Matisse
*Lycée de la Plaine de Neauphle

## Կլիմա

## Անվանի անձինք
*Նիկոլյա Անելկա, պրոֆեսիոնալ ֆուտբոլիստ
*Բարբարա Կաբրիտա, դերասանուհի
*Ջամել Դբուզ, կատակերգակ դերասան
*La Fouine, ռեփեր
*Shy'm, երգիչ
*Օմար Սի, կատակերգակ դերասան

## Քույր քաղաքներ
Թրափի քույր քաղաքներն են՝

* Կաստիլյոնե դել Լագո, Իտալիա (1971)
* Քոնգլտոն, Անգլիա, Մեծ Բրիտանիա (1962)
* Կոպրիվնիցե, Չեխիա (1970)

## Պատկերասրահ

Image:Trappes Gare.JPG|Երկաթուղային կայարանը
Image:Trappes Monument aux morts.JPG|Զոհվածների հուշարձանը սբ. Գևորգ եկեղեցու մոտ
Image:Dépôt_vapeur_de_Trappes.jpg|Լոկոմոտիվային դեպոն
Image:Giffard1852.jpg|Ժիֆար դիրիժաբլը. 1852 թ. 
Image:Trappes Sémaphore.JPG|
Image:Carte de Cassini.jpeg|
Image:L'étang de Saint Quentin.jpg|
Image:NAT Grand Palais 02.jpg|
Image:Trappes Église.JPG|Սբ. Գևորգ եկեղեցին
Image:Trappes en Yvelines cité des Dents de scie.JPG|
Image:Dépot_vapeur_de_Trappes_vue_générale.jpg|


## Ծանոթագրություններ

## Արտաքին հղումներ
* Քաղաքի պաշտոնական կայքէջը 

Կատեգորիա:Իդ դե Ֆրանսի բնակավայրեր
Կատեգորիա:Իդ դե Ֆրանսի համայնքներ
Կատեգորիա:Փարիզի արվարձաններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Կատեգորիա:Ֆրանսիայի քաղաքներ
Ույ (Ֆրանսիա)

**Ույ** (  ֆր. ՝ Houilles ), քաղաք և համայնք Ֆրանսիայում՝ Իլ դը Ֆրանս երկրամասի Իվլին դեպարտամենտում։ Փարիզի հյուսիսարևմտյան արվարձանն է և ընկած է Ֆրանսիայի մայրաքաղաքի կենտրոնից՝ զրոյական կետից մոտավորապես 15, դեպարտամենտի վարչական կենտրոնից՝ Վերսալ քաղաքից՝ 14 կմ հեռավորության վրա Զբաղեցնում է 4,43 քառակուսի կիլոմետր տարածք։ Բնակչության թվաքանակը 2011 թվականի տվյալներով եղել է 31 952, 2019 թվականի տվյալներով՝ 32 801։

## Տնտեսություն
2010 թվականին աշխատունակ տարիքի (15-64 տարեկան) 21 242 բնակիչներից ակտիվ էին 16 640-ը, ոչ ակտիվ՝ 4602-ը (ակտիվության ցուցանիշը՝ 78,3%, 1999 թվականին եղել է 75,1%)։ 16 640 ակտիվ բնակիչներից աշխատում էր 15 349-ը (7553 տղամարդ և 7796 կին), գործազուրկ էին 1291-ը (697 տղամարդ և 594 կին)։ 4602 ոչ ակտիվ բնակիչներից 2158-ը եղել են աշակերտներ կամ ուսանողներ, 1398-ը` թոշակառուներ, 1046-ը ոչ ակտիվ են եղել այլ պատճառներով։

2010 թվականին համայնքում եղած 13 097 հարկվող տնային տնտեսություններում բնակվող 32 687 մարդկանց միջին եկամուտը մեկ սպառողի հաշվով կազմել է 25 758 եվրո։

## Անվանի անձինք
* Ժան-Կլոդ Բրոնդանի - ֆրանսիացի թեթեւ քաշային ձյուդոիստ, Մյունխենի ամառային օլիմպիական խաղերի բրոնզե մեդալակիր, Եվրոպայի առաջնության արծաթե և կրկնակի բրոնզե մեդալակիր։
* Իվոն Լորիո  - ֆրանսիացի դաշնակահարուհի և մանկավարժ
* Պասկալ Բառե - ֆրանսիացի արագավազորդ, 1980 թվականին Մոսկվայում կայացած ամառային օլիմպիական խաղերի բրոնզե մեդալակիր։

## Ժողովրդագրություն

## Քույր քաղաքներ

## Պատկերասրահ

Mairie de Houilles.JPG|Համայնքապետարանը
Image:Houilles - Gare02.jpg|Երկաթուղային կայարանը. հեռվում երևում է Դեֆանսի աշտարակը
Image:Ville fleurie.svg]||
Happy People

**«Happy People»,** ամերիկյան «Little Big Town» քանթրի խմբի երգը, որը թողարկվել է 2017 թվականի ապրիլի 3-ին որպես պրոմոսինգլ նրանց ութերորդ ստուդիական ալբոմից՝ «*The Breaker»-ից*։

## Երգի մասին տեղեկություններ
«Happy People» երգի բառերը գրված են դրական մտածողությամբ և անդրադառնում են բարության և ինքնաիրացման թեմաներին։ Երաժշտական տեսանկյունից բացի քանթրիից, կան փոփ և ֆոլկ երաժշտության առանձնահատկություններ։ «*[[Rolling Stone|Rolling Stone»]]* ամսագրում երգի լավատեսական տրամադրվածությունը հակադրվել է խմբի նախորդ՝ բաժանման մասին «Better Man» երգի արձագանքին։

2017 թվականի փետրվարի 24-ին *Little Big Town*-ը «Happy People» երգով ելույթ է ունեցել «Today Show»-ի եթերում։ Խումբը երգը կատարել է նաև *ACM Awards* մրցանակաբաշխության ժամանակ։

## Քննադատների արձագանք
Խմբի ալբոմի մասին *Sounds Like Nashville* հրատարակության արձագանքում ընդհանուր առմամբ «Happy People»-ը նշվում է որպես «աչքի ընկնող» երգ՝ հիշվող տեքստով։ «*Newsday»* գրախոսության մեջ «Happy People»-ը համեմատվել է «Fleetwood Mac» խմբի ստեղծագործության հետ, նշվում է նաև, որ երգն առանձնանում է ռադիոեթերը լրացրած բրո քանթրի երաժշտության ֆոնին։

## Դիրքեր չարթերում
«Happy People» մեկնարկել է «Country Airplay» հիթ-շքերթի 56-րդ հորզոնականում և «Hot Country Songs» հիթ-շքերթի 47-րդ հորիզոնականում։ Երգը կարողացել է բարձրանալ այդ հիթ-շքերթների միայն 46-րդ և 40-րդ հորիզոնականները՝ դրանով իսկ սահմանելով հակառեկորդ խմբի համար։

## Ծանոթագրություններ

Կատեգորիա:2017 սինգլներ